هل من منهجية يتتبعها الشاب المتشكك الحائر الذي على وشك الالحاد،بداية من إثبات وجود الخالق...إلى إثبات أن الإسلام هو الحق؟؟ياريت تجاوبني دكتور
الموضوع يختلف من شخص لآخر، على حسب طبيعة الشك وسبب الشك وظروف الشاب نفسه وعمره وتعليمه وأمور أخرى.. لكن إجمالًا يبعد عن الملحدين وشبهاتهم ومواقعهم .. دا شيء لازم .. مينفعش تعالج مثلًا قرحة المعدة وأنت بتشرب بيبسي وبتاكل أكل ملآن شطة وحوادق .. العلاج مش هيكون له نتيجة .. لازم تبعد عن مصدر المشكلة الأول .. يعني لما بقولك ابعد عن الملحدين مش خوف من كلامهم ولا ضعف، بالعكس هم من أضعف الناس حجة ومنطقا، لكن لأنك في هذه الفترة ضعيف، تحتاج فترة نقاهة لتقوى فيها وتعود لطبيعتك ثم ممكن نسمح لك تشرب البيبسي والشطة والحوادث بحساب .. النقطة التانية العبادة .. وخصوصا ثلاثة أمور: الصلاة والدعاء وقراءة القرآن، على قدر ما تستطيع، ولو كنت لا تجد قلبك حاضرا في البداية لازم تحسّن جهاز الاستقبال وهو القلب، لازم قلبك يحس بحاجته لله وهدايته وأن يبصره بالحق ويجعله يسيرا عليه.. لو اشتريت أحدث نوع من التليفزيونات ووضعت له ريسيفر قديم ستضيع كثيرًا من مميزات التليفزيون، كذلك مهما سمعت من إجابات عظيمة مقنعة لن تستطيع الاستفادة منها لو كان قلبك غير سليم.. النقطة الثالثة وهي القراءة والتعلم وسؤال أهل الخبرة عن المشاكل التي تواجهك، ولو هناك أسئلة محددة عندك يمكنك أن ترسلها لي هنا وسأفيدك بقدر ما أستطيع إن شاء الله